Bár vannak előkészített sablonjaink mégis szinte minden Figyegő egyedi tervezést igényel. A rendelés beérkezését követően egy vektorgrafikus szoftverben (Adobe Illustrator-ban) előkészítjük a kért feliratot, majd egy 3d tervezőprogramban (Fusion 360-ban) folytatjuk, ahol a gyártáshoz szükséges 3d modellt készítjük el. A gyártást megelőzően a modellt egy úgynevezett szeletelőprogramban (PrusaSlicer-ben) „szeleteljük”, hogy a 3d nyomtató által értelmezhető fájlt (gcode-ot) kapjunk. A nyomtatást követően a terméket ellenőrizzük, és ha megfelelő minőségűnek találjuk, akkor felszereljük a kiegészítőkkel, majd a termékfotókon is látható módon csomagoljuk és postázzuk.